

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 611-05/23-01/5  
URBROJ: 2196-7-01-23-1  
Babina Greda, 18. svibnja 2023.

Na temelju članka 18. stavak 2. Zakona o knjižnicama i knjižničnoj djelatnosti (“Narodne novine” br. 17/19, 98/19 i 144/22), i članka 18. Statuta Općine Babina Greda („Sl. vjesnik Vukovarsko – srijemske županije“ br. 11/09, 04/13, 03/14, 01/18, 13/18, 27/18 - pročišćeni tekst, 21A/19, 03/20 i 04/21) i članka 45. Poslovnika Općinskog vijeća Općine Babina Greda („Sl. vjesnik Vukovarsko - srijemske županije“ br. 16/09, 01/18 i 04/21) Općinsko vijeće Općine Babina Greda, na 18. sjednici dana 18. svibnja 2023. godine, donijelo je

**O D L U K U  
o davanju suglasnosti na**

**Pravilnik o radu Povjerenstva za reviziju i otpis knjižnične građe   
Općinske narodne knjižnice Babina Greda**

**I**.

Daje se suglasnost na Pravilnik o radu Povjerenstva za reviziju i otpis knjižnične građe Općinske narodne knjižnice Babina Greda.

**II.**

Ova Odluka stupa na snagu osmog dana od dana objave u “Službenom vjesniku Vukovarsko-srijemske županije”.

Predsjednik  
 Općinskog vijeća  
 Tomo Đaković

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Na temelju članka 23. i 24. Pravilnika o zaštiti, reviziji i otpisu knjižnične građe (NN 21/23) i članka 6. Statuta Općinske narodne knjižnice Babina Greda ravnateljica Knjižnice donosi

**PRAVILNIK O RADU**

**POVJERENSTVA ZA REVIZIJU I OTPIS KNJIŽNIČNE GRAĐE**

Članak 1.

Ovim se Pravilnikom utvrđuju poslovi Povjerenstva za reviziju i otpis knjižnične građe (u daljnjem tekstu: Povjerenstvo), kao i rok za obavljanje zadaća Povjerenstva. Pravilnik se odnosi na prethodno izabrane članove Povjerenstva na prijedlog ravnateljice Knjižnice i uz suglasnost Općinskog vijeća općine Babina Greda.

Članak 2.

Reviziju Povjerenstvo provodi nakon Odluke o provođenju revizije koju donosi ravnateljica Knjižnice.

Članak 3.

Povjerenstvo obavlja sljedeće zadaće u postupku revizije:

* priprema revizije
* obuhvat revizije
* obrada revizije
* otpis građe

Članak 4.

Nakon revizije, potrebno je utvrditi stvarno stanje knjižnične građe i njezine materijalne vrijednosti te utvrđivanje posljedica nastalih uporabom knjižnične građe.

Članak 5.

Povjerenstvo izrađuje zapisnik o reviziji, prijedlog o otpisu s popisom građe za otpis i s prijedlogom o načinu postupanja s otpisanom građom. Nakon što Općinsko vijeće donese Odluku o suglasnosti za provedeni postupak revizije knjižnične građe, zapisnik s popratnim prilozima se dostavlja nadležnoj matičnoj službi (Gradska knjižnica i čitaonica Vinkovci) i Nacionalnoj i sveučilišnoj knjižnici u Zagrebu.

Članak 6.

Osim otpisa knjižnične građe u postupku revizije, Knjižnica provodi i godišnji (redovni) otpis knjižnične građe. Otpis također provodi imenovano Povjerenstvo.

Članak 7.

Otpisana građa se obilježava posebnim pečatom onako kako je to propisano u Pravilniku o zaštiti, reviziji i otpisu knjižnične građe (NN 27).

Članak 8.

Zapisnik o otpisu, kao i popise otpisane knjižnične građe izrađuje Povjerenstvo. Nakon što Općinsko vijeće donese Odluku o suglasnosti za provedeni otpis knjižnične građe, zapisnik s popisom otpisane knjižnične građe se dostavlja nadležnoj matičnoj službi (Gradska knjižnica i čitaonica Vinkovci) i Nacionalnoj i sveučilišnoj knjižnici u Zagrebu.

Nacionalna i sveučilišna knjižnica u Zagrebu, kao i nadležna matična služba mogu zatražiti u roku od mjesec dana od Knjižnice otpisanu građu.

Ukoliko ne postoje zahtjevi Nacionalne i sveučilišne knjižnice i nadležne matične službe, otpisana knjižnična građa se može pokloniti, zamijeniti ili prodati. O tome odlučuje Povjerenstvo.

Članak 9.

Rok za provođenje postupaka revizije i otpisa knjižnične građe je 90 dana od dana suglasnosti o provođenju postupaka Općinskog vijeća.

Članak 10.

Ovaj Pravilnik stupa na snagu odmah nakon donošenja Odluke o suglasnosti Općinskog vijeća.

Babina Greda, 3. travnja 2023.

Ravnateljica Knjižnice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Jurić,

dipl. knjižničar i mag. edu. hrv. jez. i knjiž.